
EMINESCU Şl CODREANU 



Mihai Eminescu (1850-1889) şi Corneliu Codreanu (1899-1938): amîndoi moldoveni, 
cu origini bucovinene; amîndoi frumoşi ca Feţii din poveste; amîndoi plecaţi din lume 
la 39 de ani, cu visele neîmplinite; amîndoi luptători, cu cuvîntul sau cu fapta, pentru 
mai binele neamului lor; amîndoi respectuoşi faţă de tradiţie şi referenţiali pentru 
gîndirea şi sensibilitatea de dreapta; amîndoi suspectaţi impur de a nu fi fost români, 
calomniaţi constant de contemporani şi de posteritate; amîndoi dezagreaţi astăzi de 
politrucii ideologiilor curente („rasişti”, „antisemiţi”, „reacţionari”) şi prezentaţi 
noilor generaţii ca handicap naţional („cadavre din debara”) - fie în ordinea culturală, 
fie în ordinea politică - pe calea spre Statele Unite ale Europei şi spre desăvîrşirea 
Noii Ordini Mondiale, spre „civilizaţia” şi „progresul” fără frontiere. Valorile 
întruchipate de ei - tinereţea idealistă, rectitudinea morală, curajul mărturisitor, 
patosul identitar, jertfirea de sine pentru ţară şi neam, pentru ordinea firească a 
lumii lui Dumnezeu - nu numai că nu se mai poartă, dar sînt dispreţuite şi dezavuate 
ca naivităţi perdante, prin care se definesc cei de care societatea nu are nevoie: 


idealiştii, nostalgicii, visătorii. într-un cuvînt, proştii care nu pricep cum merge treaba 
pe lumea asta. Trecutul, cu mofturile şi experienţele lui expirate, nu ţine de frig, de 
foame, de urît. Altele are la inima lui „omul recent” al civilizaţiei materialiste, 
utilitariste, consumiste, hedoniste: el vrea să-şi trăiască viaţa (care e una şi scurtă), 
nu pericolosamente (Doamne fereşte!), ci mai cu binişorul, să aibă libertatea 
indiferenţei şi a descreierisirii, să i se garanteze liniştea şi comoditatea, aşa cum 
viermele de closet nu vrea să fie mai mult decît este si se simte de minune în scîrna 
călduţă, nu contează din ce hazna, care-l îngraşă şi-l desfată aproape fără nici un 
efort şi fără nici o grijă de celălalt. 

Eminescu şi Codreanu: doi prăpădiţi morţi cu zile, unul la balamuc şi altul la puşcărie, 
cu gărgăuni în cap şi cu păduchi prin buzunare. Voiau, nerozii de ei, să pricopsească 
neamul şi ţara, dar nici pe ei nu s-au putut pricopsi! „La trecutu-ţi mare, mare 
viitor”, „o ţară ca soarele sfînt de pe cer”... tot chestii din astea, vrăjeli romantice, 
de rîsul curcilor albastre cu mărgele galbene (că alea roşii hibernează, strategic, mai 
la Răsărit)! Păi cine-ar avea chef să se strofoace să trăiască în ţara lui Eminescu şi a 
lui Codreanu, cînd i s-a dat de-a gata să trăiască, bine mersi, în ţara lui Becali şi 
Vanghelie, sau în orice ţară în care sînt de cules căpşune şi castraveţi?! Nu vedeţi, 
bre, că pe de-alde Eminescu nici intelectualii nu-l mai iau în serios, iar de-alde 
Codreanu a devenit un fel de scuipătoare pentru toţi politicienii, de la stînga la 
dreapta (să zicem: de la Remus Cernea la Mihail Neamţu)? Dă-i..., Doamne iartă-mă, 
arăta-le-as usturoiul! 

Eminescu şi Codreanu: două duci ale bătăii la spartul istoriei. Trebuie musai şi urgent 
demitizaţi, dar nu aşa, doar din cînd în cînd şi dacă vine vorba, ă ia Boia, ci constant 
şi pînă la capăt, să nu rămînă nici o urmă de bănuială că ar fi fost ceva de capul lor. 
în principiu, cam totul trebuie demitizat (cu excepţia Holocaustului, fireşte). Tot ce a 
fost mai autentic, mai creator, mai curat şi mai jertfelnic în trecutul nostru trebuie 
pus - nu doar cu grijă, ci cu exces de zel - între parantezele turpitudinii ideologice 
sau, mai bine zis, ale „corectitudinii politice”. Generaţiile tinere trebuie ferite de 
trecut ca de o ciumă, că trecutul nostru - nu zic de la Burebista la Ceauşescu, dar în 
orice caz de la Eminescu la Codreanu - n-a fost deştept ca noi, să ştie să treacă de-a 
valma şi fără să pută pe sub nasul domnilor subţiri din lojile evropeneşti, care te fură 
englezeşte, cu tona lungă şi cu tona scurtă, dar îţi dau şi ţie să ai de unde fura, 
româneşte, cu ocaua mică. Şi cînd ne e lumea mai dragă, cînd simţim şi noi că merită 
să trăieşti, vine cîte un mit din ăsta tîmpit de te trage de mînecă şi-ţi arată obrazul! 
Cum să nu-l sictireşti de să-i meargă fulgii?! Morţii cu morţii, viii cu viii! 



Aşa arată ţara moşită de jegurile ei şi emancipată de „idealismele” trecutului. 
Rezultatul? Păi nu se vede în tot locul şi în tot ceasul, de vreo 20 de ani, dacă nu de 
vreo 70?! S-au mai schimbat ei stăpînii, s-au mai schimbat ele culorile politice, dar noi 
ne urmăm neabătuţi vocaţia de slugoi zeloşi şi de trădători ieftini, profilactic uituci 
de morţi şi de Dumnezeu. O naţiune prefăcută în popor bezmetic şi un popor sătul de 
sine care tinde galopant să se prefacă în populaţie acefală şi nevertebrată, fără 
memorie şi fără transcendenţă. Şi în acest timp ţara, cîtă n-a încăput pe mîinile 
străinilor din afară (evrei, unguri, arabi, chinezi, ruşi, ucrainieni etc.), e tot mai mult 
la cheremul străinilor dinăuntru (ţiganii - rromi, mînca-ţi-aş! - ce în cîteva decenii 
ameninţă să devină majoritari) şi al unei clici manelizate de foşti activişti PCR de 
mîna a doua si de foşti securisti dovediţi si nedovediti, cărora mai nou li se zice 
„baroni” şi „moguli”! Iar în teritoriu, ca să zic aşa, o turmă amestecată de hoţi, de 
curve şi de căpşunari, care se sinucide la greu (aproape 20 de milioane de avorturi în 
23 de ani!) şi îşi votează alternativ călăii, bătîndu-şi joc mîrlăneşte de o rămăşiţă tot 
mai marginalizată de oameni normali (din cîţi nu s-au risipit încă în cele patru vînturi 

- nu ca să-şi caute norocul, ci ca să fugă de el!). De regulă, au plecat şi continuă să 
plece pe aiurea cei deştepţi şi harnici, rămînînd pe loc, bine împămîntaţi (ca să nu 
scurtcircuiteze), proştii şi putorile. Iar „aleşii” butaforiei democratice pleznesc de 
legitimitate, vînd tot ce se mai poate vinde (Roşia Montană ţine topul de mai mulţi 
ani, dar o s-o rezolve dr. Ponta în curînd, no problem), dau cu tifla în dreapta şi în 
stînga şi delirează despre o Românie europeană, „eternă şi fascinantă”, care încape 
toată, după cum bate vîntul, sub frunza Elenei Udrea, în rînjetul lui Ion lliescu sau în 
ochii de peşte fiert ai lui Crin Antonescu. 

Cum nu vii tu, Ţepeş doamne... Păi cum să nu vrei să-l faci uitat - tu, hoţul de serviciu 

- pe reacţionarul de Eminescu?! Şi-avem doar gloanţe pentru trădători... Păi cum să 
nu-ti dea fiori - tie, iudei de serviciu - stafia reacţionarului de Codreanu?! Si, în 
general, cum să nu te incomodeze pe tine, viermele resemnat şi prosper, reperele de 
rectitudine ale unui trecut care încă se încăpăţînează să nu dispară fără urmă, sau o 
mînă de contemporani „paseişti” care-ţi tot freacă ridichia cu nostalgiile lor de cinste 
falimentară şi cu iluziile lor de viitor românesc?! Şi cum să-l mai înţelegi, în cloaca ta 
de acasă, pe Big Brother- ul ăsta al Noii Ordini Mondiale, pe care nu-l vezi nicăieri, dar 
îl simţi peste tot, şi care nici măcar nu mai catadicseşte să dea mînă liberă la o nouă 
vînătoare de „duşmani ai poporului” (nici n-ar mai fi prea mulţi!), pe care să-i 
reeduce ă la Macarenko, ci preferă, în strania lui bunătate, să se prefacă a nu-i băga 
în seamă şi a-i lăsa în plata Dumnezeului imamii lor?! 



Eminescu şi Codreanu, mai nesuferiţi şi mai primejdioşi decît toţi viii la un loc: două 
junghiuri în coasta jigodiei valahe. De ieri, de azi şi de mîine. 


Răzvan CODRESCU 








